Source: https://www.riigiteataja.ee/akt/127032015019
Timestamp: 2020-07-05 08:10:47+00:00
Document Index: 1236070

Matched Legal Cases: ['§ 2', '§ 3', '§ 4', '§ 5', '§ 7', '§ 31', '§ 2', '§ 3', '§ 4', '§ 5', '§ 5', '§ 7']

Relvastatud pardasaatja ja teise riigi pädeva asutuse ametniku ametirelva alaliigid ning teise riigi pädeva asutuse ametniku ametirelva ja selle laskemoona käitlemise kord – Riigi Teataja
Relvastatud pardasaatja ja teise riigi pädeva asutuse ametniku ametirelva alaliigid ning teise riigi pädeva asutuse ametniku ametirelva ja selle laskemoona käitlemise kord
Relvastatud pardasaatja ja teise riigi pädeva asutuse ametniku ametirelva alaliigid ning teise riigi pädeva asutuse ametniku ametirelva ja selle laskemoona käitlemise kord - sisukord
§ 2 Ametirelva alaliigid
§ 3 Ametirelva käitlemine
§ 4 Ametirelva kandmine
§ 5 Ametirelva ja selle laskemoona hoidmine
§ 7 Ametirelva Eestisse sissetoomine
RT I, 27.03.2015, 19
Vastu võetud 19.01.2009 nr 6
RTL 2009, 10, 120
jõustumine 30.01.2009
Määrus kehtestatakse «Relvaseaduse» § 31 lõike 5 alusel.
Määrusega kehtestatakse relvastatud pardasaatja (edaspidi pardasaatja) ja teise riigi pädeva asutuse ametniku (edaspidi ametnik) ametirelva alaliigid ning ametniku ametirelva ja selle laskemoona käitlemise kord.
§ 2. Ametirelva alaliigid
(1) Ametnikule on lubatud järgmised ametirelva alaliigid:
1) tulirelv - püss, püstol, revolver;
3) külmrelv - kumminui, teleskoopnui;
(2) Pardasaatjale on lubatud käesoleva paragrahvi lõike 1 punktides 1, 3 ja 4 nimetatud ametirelva alaliigid.
§ 3. Ametirelva käitlemine
Käesolevas määruses mõistetakse ametirelva käitlemise all ametirelva kandmist, hoidmist ja Eestisse sissetoomist kavatsusega sama kaup muutmata kujul tagasi viia.
§ 4. Ametirelva kandmine
(1) Ametivormi kandev ametnik kannab ametirelva vööl kabuuris. Erariietes ametnik kannab ametirelva varjatult.
(2) Ametirelva kandval ametnikul on keelatud:
1) anda ametirelva kõrvalise isiku kätte;
2) kanda ametirelva, olles alkoholijoobes, samuti narkootilise või psühhotroopse aine mõju all;
3) kanda ametirelva miitingul, demonstratsioonil, pidustustel ja muul avalikul üritusel, välja arvatud juhul, kui selle kandmine on seotud ametiülesande täitmisega.
§ 5. Ametirelva ja selle laskemoona hoidmine
(1) Ühisoperatsiooni eest vastutav isik võib määrata politseiasutuse struktuuriüksuse, kes kohustub võtma hoiule ametniku ametirelva ja selle laskemoona ametniku ühisoperatsiooni vahetust kaasamisest vabal ajal.
[RT I, 06.05.2011, 2 - jõust. 09.05.2011]
(2) Ametirelva ja laskemoona hoiuleandmise ja tagastamise kohta koostatakse ametirelva ja selle laskemoona hoiuleandmise ja tagastamise akt (edaspidi akt), mida säilitatakse relva hoiustavas politseiasutuse struktuuriüksuses (lisa 1).
(3) Ametniku ametirelv ja selle laskemoon võetakse hoiule ning tagastatakse isikut tõendava dokumendi alusel.
(4) Akti kantakse relva ja laskemoona hoiuleandmisel vähemalt järgmised andmed:
1) relva ja laskemoona hoiulevõtmise kuupäev, kellaaeg ja asutus;
2) relva liik, mark, mudel, kaliiber ja number;
3) laskemoona liik ja kogus;
4) relva ja laskemoona hoiuleandnud isiku ees- ja perekonnanimi, sünniaeg või isikukood, isikut tõendava dokumendi nimetus ja number, töötõendi number ning kontaktandmed;
5) relva ja laskemoona hoiulevõtnud isiku ees- ja perekonnanimi, ametikoht ning kontaktandmed.
(5) Akti kantakse relva ja laskemoona tagastamisel vähemalt järgmised andmed:
1) relva tagastamise kuupäev, kellaaeg ja koht (asutuse nimi);
2) ametniku ees- ja perekonnanimi, kellele relv ja laskemoon tagastatakse, isikut tõendava dokumendi number ning töötõendi number;
3) relva ja laskemoona tagastaja ees- ja perekonnanimi ning ametikoht.
(6) Mõlemad isikud kinnitavad ametirelva ja selle laskemoona hoiule võtmisel ning tagastamisel akti kantud andmete õigsust oma allkirjaga.
Käesoleva määruse § 5 lõikes 2 nimetatud akti säilitatakse viis aastat selle koostamisest arvates.
§ 7. Ametirelva Eestisse sissetoomine
(1) Ametirelva võib Eestisse sisse tuua kavatsusega sama kaup muutmata kujul tagasi viia, kusjuures ametirelv peab olema määratud tähtajaks Eestist välja viidud.
(2) Ametirelva ja laskemoona Eestisse sissetoomisest teavitab ametiasutus kirjalikku taasesitamist võimaldavas vormis Maksu- ja Tolliametit vähemalt 24 tundi enne teenistusrelva ja laskemoona Eestisse sissevedu ning esitab järgmised andmed:
1) relva mudel, mark, kaliiber ja seerianumber, laskemoona nimetus ja kogus;
2) relva ja laskemoona sissevedava isiku nimi ja kontaktandmed;
3) relva ja laskemoona Eestisse sissetoomise ja Eestist väljaviimise aeg;
4) riik, kust relv ja laskemoon Eestisse tuuakse;
(3) Ametirelv ja laskemoon peavad olema teatise alusel täpselt identifitseeritavad. Ametirelva ja laskemoona nomenklatuur ei tohi erineda teatisel märgitud nomenklatuurist ning nende kogus ei tohi ületada teatisel näidatud kogust.
(4) Ametirelva ja laskemoona võib kolmandast riigist Eestisse sisse tuua ja Eestist kolmandasse riiki välja viia rahvusvaheliseks liiklemiseks avatud piiripunkti kaudu.
(5) Ametirelva ja laskemoona ladustamine tolliladustamise protseduuriga ei ole lubatud.
Lisa 1 Ametirelva ja selle laskemoona hoiuleandmise ja tagastamise akt
Lisa 2 Ametirelva ja laskemoona Euroopa Ühenduses edasitoimetamise luba
[Kehtetu - RT I, 27.03.2015, 7 - jõust. 01.04.2015]